ועדת הכספים, כנסת 25, פרוטוקול מספר 163, 2023-06-07 00:00

אליהו (אלי) רביבו: אני פותח את ישיבת ועדת הכספים

אליהו (אלי) רביבו:      אדוני השר, אני מבקש להציג – ולאחר מכן להצביע - את תקנות הנהיגה הספורטיבית (אגרת רישיון נהיגה ספורטיבית) (תיקון), תשפ"ב-2022 ותקנות הנהיגה הספורטיבית (אגרת הגשת בקשה לרישיון כלי תחרותי) (תיקון), תשפ"ג-2023

אליהו (אלי) רביבו:  התקנות אמורות להקל ולפרגן למשרתי המילואים בתשלום אגרת רישיון על נהיגה ספורטיבית

אליהו (אלי) רביבו:  אדוני השר מתבקש להציג

מכלוף מיקי זוהר: תודה רבה חברים

מכלוף מיקי זוהר:  כמובן שאני מביא בפני הוועדה אישור תקנות נהיגה ספורטיבית לאנשי מילואים

מכלוף מיקי זוהר:  אני אשמח שדימא, נציג המשרד שאמון על נושא הנהיגה הספורטיבית במשרדי יציג את הדברים

מכלוף מיקי זוהר:  לאחר מכן תהיה התייחסות של היועץ המשפטי

דמיטרי קוזניצוב: תודה רבה

דמיטרי קוזניצוב:  אני ראש הרשות לנהיגה ספורטיבית

דמיטרי קוזניצוב:  בהתאם להחלטת ממשלה מספר 1441 בדבר הטבות לאנשי מערך המילואים ובני משפחותיהם, הוחלט לתת הנחה בגובה 50 אחוזים למשרתי מילואים באגרות הרשות לנהיגה ספורטיבית אותן גובה הרשות

דמיטרי קוזניצוב:  אנחנו מדברים על 13 אגרות בגינן ניתן הנחה בגובה של 50 אחוזים למשרתי המילואים הפעילים

דמיטרי קוזניצוב:  כמובן עשינו את כל ההליך בשיתוף עם ועדת האגרות, עם שר האוצר, עם משרד המשפטים ועם משרד הביטחון

דמיטרי קוזניצוב:  נציגת משרד הביטחון לדעתי נמצאת בחוץ

דני קורן: אני אוסיף ואומר שאנחנו מביאים היום לוועדה שני תיקונים לתקנות העוסקות באגרות בתחום הנהיגה הספורטיבית, תקנות שעוסקות בנהיגה ספורטיבית ותקנות שעוסקות ברישוי לכלי תחרותי

דני קורן:  התיקונים מציעים לתת הנחה משמעותית למשרתי המילואים הפעילים, כך שהם יידרשו לשלם 50 אחוזים בלבד מסכומי האגרות, בהתאם להחלטת הממשלה שעסקה במתן הטבות שונות למשרתי המילואים

דני קורן:      אתמול היה לנו שיח עם היועצת המשפטית של הוועדה שהציעה לבצע מספר תיקוני נוסח

אליהו (אלי) רביבו: הם מקובלים עליכם? בסך הכול היא ביקשה דברים שהם סבירים

דני קורן: כן

דני קורן:  היו תיקונים שהיו מקובלים

דני קורן:  אני חושב שהגענו להסכמות אתמול

אליהו (אלי) רביבו: את רוצה להקריא את התיקונים? הואיל והתיקונים הם תיקונים שיש בהם שכל, אם תציגי את מה שהוצע ואת מה שסיכמתם, נוכל להצביע על זה

אליהו (אלי) רביבו:  בין הצדדים אין מחלוקת

מכלוף מיקי זוהר: היועץ המשפטי שלי יכול להציג

דני קורן: אדוני היושב ראש, אמרתי, התקנות, שני הסטים של התקנות מציעים במהות את אותו הדבר, לאפשר למשרתי מילואים לשלם 50 אחוזים בלבד מסכומי הוצאות הרישוי גם בנהיגה ספורטיבית וגם ברישוי כלי תחרותי

דני קורן:      אנחנו מיישמים כאן החלטת ממשלה וחושבים שחשוב לתת את המענה הזה למשרתי המילואים

אליהו (אלי) רביבו: היועצת המשפטית רוצה בבקשה להתייחס?     

שולמית אלוני: הוא יקריא ואז נתייחס

אליהו (אלי) רביבו: בסדר

שולמית אלוני: דני, אמרת שהתקנות מתייחסות להנחה לחיילי המילואים

שולמית אלוני:  כשעשינו את הבחינה הסתכלנו גם בחקיקה מקבילה וראינו שזה משהו שקיים בעוד תקנות שמתייחסות לאגרות

שולמית אלוני:  יש תקנות בהן יש התייחסות לחיילים סדירים וכאן אתם מבקשים לקבוע את זה רק לחיילי מילואים

שולמית אלוני:  אתה יכול להסביר למה?     

דני קורן: כן

דני קורן:  התיקון של התקנות נובע מהחלטת ממשלה שעסקה במתן הטבות שונות בהקשרים שונים למשרתי מילואים

דני קורן:  אנחנו מיישמים את החלטת הממשלה הזאת ולכן כרגע התקנות עוסקות במשרתי מילואים

אליהו (אלי) רביבו: הם לא באו ואמרו שהם רוצים לחפש להיטיב עם חיילי מילואים בלבד ולא רוצים להיטיב עם אחרים ביניהם גם משרתי סדיר

אליהו (אלי) רביבו:  הם אומרים שיש החלטת ממשלה להיטיב עם חיילי מילואים ואנחנו רוצים לנתב את זה לתוכה

אליהו (אלי) רביבו:  זה מה שאתה אומר

דני קורן: כן

דני קורן:  אנחנו כרגע מיישמים החלטת ממשלה שבזה היא עסקה

אליהו (אלי) רביבו: בסדר

אליהו (אלי) רביבו:  מקובל עליך?     

שולמית אלוני: כן

אליהו (אלי) רביבו: בואו נמשיך

דני קורן: שלומית, את רוצה שנקריא? את רוצה להתייחס להערות שהיו לכם?      

שולמית אלוני: תתחיל להקריא ותוך כדי נתייחס

אליהו (אלי) רביבו: תתחיל להקריא ותוך כדי ההקראה היא תסייג ותבהיר את התיקונים שהיא דרשה

דני קורן: אני מתחיל בתקנות שעוסקות ברישיון נהיגה ספורטיבית

דני קורן: בתוקף סמכותי לפי סעיפים 32 ו-33 לחוק הנהיגה הספורטיבית, התשס"ו-2005, בהסכמת שר האוצר ובאישורו שלפי סעיף 39ב לחוק יסודות התקציב, התשמ"ה-1985 ובאישור ועדת הכספים של הכנסת, אני מתקין תקנות אלה

דני קורן:      עברנו את ועדת האגרות וקיבלנו גם את אישור שר האוצר לדבר הזה

דני קורן:  אנחנו כעת מבקשים את אישור ועדת הכספים של הכנסת

שולמית אלוני: סעיף 32 מתייחס לנושא האגרות

שולמית אלוני:  סעיף 33 מתייחס לביצוע ותקנות

דני קורן: הוספת תקנה 1א     בתקנות הנהיגה הספורטיבית (אגרת רישיון נהיגה ספורטיבית), התש"ע-2010, אחרי תקנה 1 יבוא:     "1א

דני קורן: 	הנחה לחייל מילואים פעיל     

דני קורן: הציעה היועצת המשפטית לוועדה שיהיה כתוב: חייל מילואים פעיל ישלם שיעור של 50 אחוזים מסכום האגרה הנקוב בתקנה 1

דני קורן:  התיקון הזה מקובל עלינו

דני קורן:  			 בערך שלה ביום התשלום שלאחר עדכון לפי תקנה 3

שולמית אלוני: זאת תיבה שלא קיימת בדברי חקיקה אחרים

שולמית אלוני:  כיוון שממילא בכל תקנות האגרות מדובר בסכומים שמוצמדים ומתעדכנים ושההנחה נעשית מתוך הסכום שבעצם מתעדכן, כאן חששנו שזה ייצור איזושהי פרשנות אחרת לגבי תקנות אחרות

דני קורן:  הנוסח שאנחנו הצענו בתחילה מתייחס גם להצמדות שיש בתקנות כדי לוודא שההטבה תחול גם על ההצמדות ולא רק על סכום הבסיס

דני קורן:  בעקבות שיח שהתקיים עם היועצת המשפטית של הוועדה שהתייחסה גם לתקנות אחרות דומות, מה שאנחנו מציעים זה לומר שחייל המילואים ישלם שיעור של 50 אחוזים מסכום האגרה הנקוב בתקנות אלה

דני קורן:  לא להתייחס ספציפית להצמדה אבל גם לא רק לתקנה שעוסקת בסכום הבסיס

שולמית אלוני: אז זה סופג גם את ההצמדה

דני קורן: כן

דני קורן:      בערך שלה ביום התשלום שלאחר עדכון לפי תקנה 3

דני קורן:  בעד הגשת בקשה לרישיון לנהיגה ספורטיבית לפי סעיף 7 לחוק

דני קורן:  המועד הקובע לקביעת הזכאות להנחה יהיה מועד הגשת הבקשה

שולמית אלוני: ההגדרה מתייחסת למי שנמנה עם מערך המילואים לפי הוראות סעיף 4

דני קורן: נכון

שולמית אלוני: אז נוצרה חזרתיות

דני קורן: נכון

דני קורן:  לכן בהתאם להצעת היועצת המשפטית של הוועדה אנחנו נכונים להוריד את ההתייחסות שנמנה על מערך המילואים של צבא הגנה לישראל

דני קורן:  זה נכלל ממילא בהגדרה המקורית

דני קורן:      הוספנו אצלנו:      "אשר שירת 20 ימי מילואים לפחות בתקופה של שלוש שנים רצופות שקדמו להגשת הבקשה", כי זה מה שנקבע בהחלטת הממשלה

שולמית אלוני: כאן זה השיח עם משרד הביטחון

שולמית אלוני:  ממה שאני הבנתי וממה שראיתי גם בחקיקה מקבילה, ההתייחסות בתקנות מסוג זה היא למחזיק בתעודת משרת מילואים פעיל

דני קורן: תקפה

שולמית אלוני: כן

שולמית אלוני:  אני פניתי אליכם כדי להבין וראיתי שיש איזושהי שונות מבחינת מספר הימים ותקופת השנים שקדמה

שולמית אלוני:  האם את יכולה להסביר איך אתם רואים את הדברים?     

אבישג סבג: משרת מילואים פעיל, זאת הגדרה מאוד בסיסית שבעצם אומרת שמי שביצע 20 ימים בשלוש שנים, או לחילופין אם הוא במערך הלוחם בייעוד קדמי והוא ביצע 15 ימים בשלוש שנים, הוא יהיה זכאי להטבות ויש מספר הטבות רחב שהוא יהיה זכאי להן

אבישג סבג:  בסופו של דבר התעודה היום הפכה להיות תעודה דיגיטלית שנמצאת בנייד של כל משרת מילואים, שהוא מוריד אותה מאתר המילואים והוא לא אוחז בה פיזית

אבישג סבג:  זה כביכול השינוי אבל זה משהו שהוא בסדר

אבישג סבג:  מקבלים אותו

שולמית אלוני: אבל בעצם מבחינת הימים והשנים, זה חופף? אלה יהיו 20 ימי מילואים בתקופה של שלוש שנים ולגבי לוחמים אמרת 15 ימים

אבישג סבג: 15 ימים בשלוש שנים

אבישג סבג:  כמו בהגדרה שהייתה בהחלטה 1441 שאומרת 75 אחוזים

דני קורן: ולכן מבחינתנו אפשר להחליף את זה ב"המחזיק בתעודת משרת מילואים פעיל תקפה"

שולמית אלוני: לא צריך את המילה תקפה

שולמית אלוני:  זה לא קיים

דני קורן: זה קיים בתקנות אחרות שאת הפנית אליהן

דני קורן:  אתמול את הפנית אותנו לתקנות אחרות, שם כתוב: "תעודת משרת מילואים פעיל תקפה"

דני קורן:  לכן זה מה שאנחנו מבקשים

דני קורן:  "ושפרטיו הועברו באופן ממוחשב למשרד התרבות והספורט על ידי משרד הביטחון לצורך תקנה זו בלבד"

דני קורן:  הנושא הזה נדרש לרשות לנהיגה ספורטיבית כדי שהיא תדע באמת לתת בפועל את ההנחות האלה

שולמית אלוני: מבחינת העברת מידע, שמירת פרטים, אך ורק לתקנה הזאת

דני קורן: נכון

שולמית אלוני: בחוקים אחרים מהסוג הזה יש התייחסות לסכום שהופחת שיעוגל כלפי מטה לסכום קרוב שהוא מכפלה של חמישה שקלים

דני קורן: חשבנו שזה לא נכון כאן כי ממילא הסכומים המקוריים הם לא עגולים

דני קורן:  לכן אנחנו חושבים שלא נכון לייצר כאן את העיגול

אליהו (אלי) רביבו: להמשיך מציאות קיימת

אליהו (אלי) רביבו:  לא להגיע להיכן שבין כה וכה לא מעוגל לאורך כל הדרך

דני קורן: בדיוק

דני קורן: תחילה     תחילתן של תקנות אלה 30 ימים מיום פרסומן

דני קורן:      זה כדי לאפשר למערכות להתארגן לצורך הדבר הזה

שולמית אלוני: אתה יכול להצביע על הסט הזה בתיקונים שהתקבלו

אליהו (אלי) רביבו: אני מעלה להצבעה את טיוטת תקנות הנהיגה הספורטיבית (אגרת רישיון נהיגה ספורטיבית) (תיקון), התשפ"ג-2023

אליהו (אלי) רביבו:      מי בעד? 4

אליהו (אלי) רביבו:  מי נגד? מי נמנע?     

אליהו (אלי) רביבו: אושר     

אליהו (אלי) רביבו: 	 אושר

אליהו (אלי) רביבו:  אני קובע שההצעה עברה ללא התנגדויות וללא נמנעים

שולמית אלוני: אנחנו עוברים עכשיו לטיוטת התקנות הנהיגה הספורטיבית (אגרת הגשת בקשה לרישיון כלי תחרותי) (תיקון), התשפ"ג-2023

שולמית אלוני:      טיוטת התקנות הנהיגה הספורטיבית (אגרת הגשת בקשה לרישיון כלי תחרותי) (תיקון), התשפ"ג-2023     

שולמית אלוני: תסבירו את המשמעות של רישיון כלי תחרותי

דמיטרי קוזניצוב: רישיון כלי תחרותי הוא כלים תחרותיים בגינם ניתן רישיון במדינת ישראל כאשר יש מספר סוגים כמפורט בהצעה שהוגשה

דמיטרי קוזניצוב:  אנחנו מדברים על סוגי אופנועים, מכוניות, משאיות, טרקטורונים, באגי וכדומה

דמיטרי קוזניצוב:  זאת משמעות רישיון כלי תחרותי

שולמית אלוני: גם כאן אתם מבקשים לתת הנחה לחייל מילואים פעיל

דני קורן: למעשה תקנות זהות

אליהו (אלי) רביבו: זה אחד לאחד

דני קורן: בדיוק

דני קורן:  רישיון מסוג אחר

אליהו (אלי) רביבו: זה אחד לאחד

אליהו (אלי) רביבו:  בוא נתקדם עם זה

דני קורן: אני מקריא את זה בנוסח המתוקן

דני קורן:      טיוטת תקנות הנהיגה הספורטיבית (אגרת הגשת בקשה לרישיון כלי תחרותי) (תיקון), התשפ"ג-2023     בתוקף סמכותי לפי סעיפים 32 ו-33 לחוק הנהיגה הספורטיבית, התשס"ו-2005 (להלן - החוק) בהסכמת שר האוצר ובאישורו לפי סעיף 39ב לחוק יסודות התקציב, התשמ"ה-1985 ובאישור ועדת הכספים של הכנסת, אני מתקין תקנות אלה:     

שולמית אלוני: אני לא יודעת אם כאן נדרשת התיבה הזאת אבל צריך לשים לב שגם בתקנות הקודמות היה רק הוספת תקנה 1א

דני קורן: בסדר

דני קורן: בתקנות הנהיגה הספורטיבית (אגרת הגשת בקשה לרישיון כלי תחרותי), התש"ע-2010, אחרי תקנה 1 יבוא:     

דני קורן: על אף המור בתקנה 1(א), חייל מילואים פעיל ישלם שיעור של 50 אחוזים מסכום האגרה כאמור בתקנות אלה, בעד הגשת בקשה לרישיון כלי תחרותי או לחידושו לפי סעיף 6 לחוק

דני קורן:  המועד הקובע לקביעת הזכאות להנחה יהיה מועד הגשת הבקשה

דני קורן: תחילה     תחילתן של תקנות אלה 30 ימים מיום פרסומן

אליהו (אלי) רביבו: אנחנו מחכים לאישור להצביע

אליהו (אלי) רביבו:  סיימנו להקריא ורק צריך להצביע

אליהו (אלי) רביבו:  אדוני המנהל

אליהו דלל: תרשום הערה

משה פסל: כולם תומכים

אליהו דלל: לא אמרתי שאין נוהל

אליהו דלל:  תרשום הערה

משה פסל: בואו נצביע

משה פסל:  מקסימום נצביע עוד פעם

מיכל שיר סגמן: תרשמו לפרוטוקול שאני תומכת

אליהו (אלי) רביבו: הוועדה יוצאת להפסקה למספר דקות עד שהמזכיר יחזיר את תשובתו

אליהו (אלי) רביבו:  אני משוכנע שנקבל את האישור המיוחל

אליהו (אלי) רביבו:  אני מבקש מכם לא להתפזר

אליהו (אלי) רביבו:  לא סגרתי את הישיבה אלא יצאנו להפסקה

אליהו (אלי) רביבו: אנחנו מחדשים את הדיון

אליהו (אלי) רביבו:  יש אישור להצביע

אליהו (אלי) רביבו:       אני מעלה להצבעה את תקנות הנהיגה הספורטיבית (אגרת הגשת בקשה לרישיון כלי תחרותי) (תיקון), התשפ"ג-2023

אליהו (אלי) רביבו:       מי בעד? 3

אליהו (אלי) רביבו:  מי נגד? מי נמנע?     

אליהו (אלי) רביבו: אושר     

אליהו (אלי) רביבו: אני קובע שההצעה עברה פה אחד

אליהו (אלי) רביבו:  אני מודה לכל המעורבים

אליהו (אלי) רביבו:  הישיבה נעולה

אליהו (אלי) רביבו:      תודה רבה